滴定

滴定係一系列嘅方法，用嚟喺實驗室入面做化學分析、估計一樣物質嘅濃度係幾高。滴定嘅做法如下：
攞一樣已知體積同濃度嘅反應物；
攞一個樣本嘅分析物；
將啲分析物裝入一個有已知容量嘅容器嗰度；
慢慢噉將啲分析物「滴」落去啲反應物嗰度做化學反應，好似附圖噉；
如果去到一個點係再滴啲分析物落去都唔會有化學反應嘅話，就停手，並且量度成個過程消耗咗幾多分析物；
假設分析者經已知道隻分析物同隻反應物之間嘅反應係點嘅話，佢可以由反應物嘅體積同濃度仲有係消耗咗嘅分析物嘅量嗰度計返隻分析物嘅濃度出嚟。
呢種做法要求分析物同反應物之間嘅化學反應會出某啲容易觀察到嘅變化。

攷 

分析化學